Nuwe portaal vir Brics-projekte | Netwerk24
De Lille weer hof toe oor DA
Patricia de Lille, leier van Good, soek weer 'n hofinterdik wat die DA dringend moet verbied om verdere "leuens" oor haar te versprei.
DA 'desperaat om ANC vir betogings te blameer'
Die DA se pogings om die ANC daarvan te beskuldig dat hy agter die gewelddadige betogings in townships in DA-beheerde gebiede landwyd sit, is "desperaat" en 'n doelbewuste poging om die uitslag van die komende verkiesing te kan betwis, meen die ANC.
Verdagte vas ná brand op Kaapse stasie
'n Verdagte is Maandag in hegtenis geneem weens die brand wat verskeie treinwaens Sondag in Kaapstad beskadig het.
Wetstoepasser aangeval, beseer
'n Kaapse wetstoepassingsbeampte is Sondag met 'n skerp voorwerp in Grassy Park, Kaapstad, aangeval en beseer.
Werker vermoor wat plaashuis naby Potch oppas
'n Werker is die Paasnaweek vermoor terwyl hy 'n plaashuis naby Potchefstroom opgepas het.
SA jong atlete skitter in Ivoorkus
Suid-Afrika se o.18-atletiekspan is die beste op die vasteland nadat hy maalvleis van hul teenstanders by die Afrika Jeugkampioenskappe gemaak het wat verlede week in die Ivoorkus gehou is.
'Stout seun' Fognini nou in 7de hemel
Die flambojante Italianer Fabio Fognini het sy skokoorwinning oor Rafael Nadal Sondag opgevolg met 'n sege van 6-3, 6-4 oor Dusan Lajovic in die eindstryd van die Monte Carlo-meesterstoernooi.
Proteas pronk in IPL, maar reën het in SA laaste sê
Die Proteas se spanbestuur sal hoop dat Suid-Afrika se Wêreldbeker-uitverkorenes wat tans uitblink in die Indiese Premierliga (IPL), hul spelpeil sal behou in die opbou na die skouspel in Engeland.
H&M swig onder druk om in SA aan te koop
'n Suid-Afrikaanse modeontwerper is die eerste ontwerper van Afrika waarmee die Sweedse winkelgroep H&M gaan saamwerk om 'n spesiale klerereeks vir sy winkels te ontwerp.
Mboweni: Ramos word wel oorweeg vir Eskom
Tito Mboweni, minister van finansies, het erken Maria Ramos (60), tot onlangs nog uitvoerende hoof van Absa, word oorweeg vir die nuwe pos van herskikkingshoof van Eskom.
Steinhoff: Swart vennoot stel eis van R12 mjd. in
Steinhoff se jarelange bemagtigingsvennoot Lancaster 101 het begin met 'n regsgeding om die R12 miljard wat in die groep belê is terug te kry.
Het ons nog politici nodig?
Hoe relevant is politici nog in 'n land waar ander rolspelers in die samelewing goed met mekaar saamwerk? vra Danny Titus.
US-koor het nuwe CD, bied gratis etensuurkonserte
Die Stellenbosse Universiteitskoor het pas 'n nuwe CD Heavens' Flock bekend gestel.
PRAGFOTO'S: Hartedief prins Louis is 1!
Sowaar, prins Louis Cambridge is Dinsdag 'n volle jaar oud!
Vera Lynn steeds gelief op 102
Vera Lynn, vandag nog bekend as die "Forces' Sweetheart", het op 20 April vanjaar 102 jaar oud geword. Veterane van die Tweede Wêreldoorlog huldig haar steeds en sy is onder meer al aangewys as die Brit wat die gees van die 20ste eeu by uitnemendheid
Nuwe portaal vir Brics-projekte
Deur Francois Williams 11 Julie 2018 10:12
Infrastruktuurprojekte in Afrika wat deur die Brics-lande aangepak word, kan nou op 'n enkele internetportaal besigtig word, en is bedoel om projekeienaars en moontlike finansiers makliker by mekaar uit te bring.
Ravi Nair, uitvoerende hoof van Transnet Freight Rail en voorsitter van die Brics-sakeraad se infrastruktuurwerkgroep, het die portaal Woensdag bekend gestel.
Die Brics-lande verwys na Brasilië, Rusland, Indië, China en Suid-Afrika.
Die Brics-sakeraad is in 2013 tydens die vyfde Brics-beraad gestig om sakebande tussen die Brics-lande te bevorder.
Die sakeraad bestaan ook uit agt ander werkgroepe.
Die infrastruktuurwerkgroep waarvan Nair voorsitter is moet samewerking op die gebied van verskeping en logistiek, vervoerinfrastruktuur, kommunikasie-infrastruktuur en nouer handelsbande bevorder.
Die portaal sal 'n oorsig gee van alle projekte in Afrika asook Brics-lidlande, met 'n beskrywing, ligging en voordele van elke projek. Dit sal op Suid-Afrika se Brics-sakeraad se webruimte by www.bricsbusinesscouncil.co.za gehuisves word.
Inligting op die nuwe portaal
Projekagtergrond en -beskrywing
Kontakbesonderhede van projekeienaar
Dit sal ook gekoppel wees aan die webruimtes van die Afrika-ontwikkelingsbank, die Ontwikkelingsbank van Suider-Afrika, die Nuwe Ontwikkelingsbank (voorheen bekend as die Brics-bank), die Suider-Afrikaanse Ontwikkelingsgemeenskap en die Nuwe Vennootskap vir Afrika se Ontwikkeling.
Nair sê die portaal sal internasionale beleggers help verstaan wat die status van die verskillende infrastruktuurprojekte is en inligting oor finansiering verskaf. Dit sal help om meer geleenthede, finansiering en samewerking moontlik te maak. Beleggers in Afrika wat belang stel in projekte in ander Brics-lande sal toegang kry tot projekinligting.
Nair meen gereelde gesprekke tussen die sakesektor en regerings wat die Brics-infrastruktuurprogram moontlik maak, bied die private sektor die kans om aanbevelings aan regerings te doen oor hoe om probleme op te los wat nouer samewerking belemmer.